b'\n_START_ARTICLE_\nDerek Norris\n_START_SECTION_\nSrednje\xc5\xa1olska kariera\n_START_PARAGRAPH_\nNorris je zaklju\xc4\x8dil \xc5\xa1olanje v svojem rojstnem kraju na Goddard High School leta 2007. Navkljub navidezno podobnim dose\xc5\xbekom ni v sorodu z igralcem Chuckom Norrisem. "RISE Magazine" ga je imenoval za Igralca leta Kansasa sezone 2006-2007.  Z Wichita State University, ki mu je ponudila \xc5\xa1tipendijo za igranje baseballa pri njej, je sklenil na\xc4\x8delno zavezo o igranju za univerzo.\n_START_SECTION_\nNi\xc5\xbeje podru\xc5\xbenice\n_START_PARAGRAPH_\nNorris je bil izbran v 4. krogu nabora lige MLB leta 2007 s strani ekipe Washington Nationals.  Sezono 2007 je pre\xc5\xbeivel z ekipo GCL Nationals, podru\xc5\xbenico ekipa na novinski stopnji Gulf Coast League. Nato je Norris kar precej menjal ekipe: leto 2008 je pre\xc5\xbeivel v Vermontu leto 2009 v Hagerstownu, leto 2010 z ekipo Potomac Nationals na stopnji Class-A Advanced in leto 2011 z ekipo Harrisburg Senators na stopnji Class-AA. Baseball America ga je ocenila kot 38. najobetavnej\xc5\xa1ega mladega igralca v baseballu pred sezono 2010 in 72. pred sezono 2011, pred katero je bil prav tako ocenjen kot 2. najbolj\xc5\xa1i v ekipi._NEWLINE_23. decembra 2011 je bil v zameno za Gia Gonz\xc3\xa1leza in Roberta Gilliama skupaj z Bradom Peacockom, Tomom Miloneom in A.J. Coleom poslan k ekipi Oakland Athletics.\n_START_SECTION_\nLiga MLB\n_START_PARAGRAPH_\nPrvi\xc4\x8d je v ligi nastopil 21. junija 2012. Vpoklican je bil v vlogo nadomestnega lovilca za Kurtom Suzukijem, ki je imel te\xc5\xbeave v napadu. Kljub temu, da na svoji prvi tekmi ni dosegel udarca v polje v treh poskusih, pa je napravil klju\xc4\x8dno potezo v obrambi, ko je izlo\xc4\x8dil Deeja Gordona med krajo drugo baze. 24. junija 2012 je v spodnjem delu 9. menjave odbil svoj prvi doma\xc4\x8di tek, ki je povrhu vsega zaklju\xc4\x8dil tekmo z zmago njegove ekipe, po tem ko je domov poslal tri teke za kon\xc4\x8dni izid 4:2.'